ЧИТАЛИЩЕ „ОТЕЦ ПАИСИЙ” – ГРАД НОВИ ИСКЪР – 1936,КВ.СЛАВОВЦИ

 О Т Ч Е Т

 за работата на читалището през 2020 година

 ИЗГОТВИХА: Людмила Иванова,председател

 и Костадинка Инкова,секретар-библиотекар

През изминалата 2020 година ЧН работеше в условията на KOVID 19 и независимо от сложната обстановка в страната,съумя да намери нови форми,за да може читалището като културно-просветна институция да продължи да изпълнява своите задачи.

Сред основните дейности беше библиотечната.До голяма степен бяха удовлетворени потребностите на читателите и бе осигурен равен достъп до книжовното богатство на всички ползватели.Библиотечният фонд наброява 10933 библиотечни документи.Раздадени са 2221 библиотечни документи и са регистрирани 86 читатели.От тях 23 са под 14 години и 63 над 14 години.

В библиотеката се поддържат Топографски и Систематичен каталози,които периодично се попълват.Направени са 41 библиографски справки,от които три са писмени и 38 устни.

Независимо от условията,в които се работеше,са осъществени 15 масови събития,сред които са:

- тематични кътове и витрини;

- открита читалня в парк”Кестените”,в която са обслужени 16 посетители и 8 читатели.След излизането на заповедта за преустановяване на масови изяви,работата на читалнята беше преустановена;

- откритите уроци носеха следните наименования:”Образът на Васил Левски в българската литература”,”Величието на свободния български дух в поемата на Иван Вазов”Опълченците на Шипка” и „Паисий Хилендарски и неговото дело”.

- изложбите бяха свързани с Деня на детето – 1 юни „Аз творя”,Деня на народните будители”Народните будители – вестители на просветата и културата в България” и изложба от книги и статии,отразяващи живота и делото на св.Николай Мирликийски;

- видиоклипове по повод:храмовия празник на славовската църква”Св.Николай”.

В началото на 220 година от Културния календар успяхме да осъществим народния обичай”Бабуване” и рециталът „Влюбени и лозари”,а също така откритият урок”В памет на Васил Левски”,конкурса за автентична и оригинална мартеница,творческата среща със самодейците ни по повод Деня на самодейността.

Поставено бе началото на онлайн рубрика,свързана с предстоящата 85-годишнина от създаването на читалището,която ще се осъществи през 2021 година.В нея представихме Цветанка Геланова – една от първите читалищни библиотекарки.

Чрез онлайн материал представихме народната традиция и обичай –„Бъдни вечер” и „Коледа” с елементи,които са типични за шопския край.В клипа участваха три поколения,което беше радушно прието от населението.

Коледарската ни група,предвождана от Ради Манолов,художествен ръководител, също взе участие в онлайн материала ни.

Трябва да отбележа,че множество от предвидените събития в Културния ни календар не бяха осъществени поради извънредните мерки,взети от ръководителите на държавата ни и района с цел запазване здравето на всички ни,но онлайн материалите се оказаха една нова и добре възприемана форама,чрез която поддържаме жива читалищната дейност.